પહેલું કાર્ટૂન જીહો / JIHO નામના કાર્ટૂનિસ્ટનું છે. ફ્રાંસના આ કાર્ટૂનિસ્ટ પોતાને ‘ગઈ સદીના કાર્ટૂનિસ્ટ’ (cartoonist from the last century).તરીકે ઓળખાવે છે. તેમનું આ કાર્ટૂન આરબ દેશોની સ્થિતિ દર્શાવે છે. ગુનેગારને શિક્ષારૂપે પથ્થરો મારવાની ક્રૂર સજા હજી ઘણા આરબ દેશોમાં પ્રચલિત છે. અહીં પાટિયામાં લખ્યું છે કે મહિલા દિન નિમિત્તે એ સજા રદ કરવામાં આવી છે. (બાકીના દિવસોએ એ અમલી જ છે.) આ પાટિયું વાંચી રહેલા મુલ્લાજી અને તેમની બુરખાધારી બીબી એ દેશોમાં મહિલાઓની સ્થિતિ વિશે ઘણું કહી જાય છે. જીહોનાં કેટલાંક કાર્ટૂનો તેમના બ્લૉગ http://zejihoblog.canalblog.com/ પર જોઈ શકાશે.